CELEX: 32016D0771
Language: da
Date: 2016-05-13 00:00:00
Title: Kommissionens gennemførelsesafgørelse (EU) 2016/771 af 13. maj 2016 om midlertidig bemyndigelse af Spanien til at godkende markedsføring af frø af arten Pinus radiata D. Don, der er importeret fra New Zealand, og som ikke opfylder identifikations- og mærkningskravene i Rådets direktiv 1999/105/EF af plantemateriale til plantning fremstillet af sådanne frø (meddelt under nummer C(2016) 2784)

18.5.2016   
            
            
               DA
            
            
               Den Europæiske Unions Tidende
            
            
               L 127/52
            
         KOMMISSIONENS GENNEMFØRELSESAFGØRELSE (EU) 2016/771
   af 13. maj 2016
   om midlertidig bemyndigelse af Spanien til at godkende markedsføring af frø af arten Pinus radiata D. Don, der er importeret fra New Zealand, og som ikke opfylder identifikations- og mærkningskravene i Rådets direktiv 1999/105/EF af plantemateriale til plantning fremstillet af sådanne frø
   
      
         (meddelt under nummer C(2016) 2784)
      
   
   (Kun den spanske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 1999/105/EF af 22. december 1999 om markedsføring af forstligt formeringsmateriale (1), særlig artikel 18, stk. 1,
   under henvisning til anmodning fra Spanien, og
   ud fra følgende betragtninger:
   
               (1)
            
            
               I Spanien er produktionen af frø og plantemateriale til plantning fremstillet af frø af arten Pinus radiata, som opfylder kravene til formeringsmateriale i direktiv 1999/105/EF, i øjeblikket utilstrækkelig, således at slutbrugernes behov ikke kan dækkes. Det nødvendige formeringsmateriale kan ikke leveres af andre medlemsstater, da de medlemsstater, som er i stand til at levere disse frø, ikke har de nødvendige mængder materiale til at dække Spaniens behov.
            
         
               (2)
            
            
               New Zealand er i stand til at levere en tilstrækkelig mængde materiale af den pågældende art til efterfølgende fremstilling af plantemateriale til plantning. De pågældende frø opfylder imidlertid ikke kravene i direktiv 1999/105/EF med hensyn til identifikation og mærkning. Nærmere bestemt er materialet ikke klassificeret i henhold til markedsføringskategorierne i direktiv 1999/105/EF.
            
         
               (3)
            
            
               I den forbindelse har Spanien har anmodet Kommissionen om bemyndigelse til, i en begrænset periode, at markedsføre frø af arten Pinus radiata fra New Zealand og plantemateriale til plantning fremstillet af sådanne frø.
            
         
               (4)
            
            
               Spanien etablerer frøplantager for autonomt at kunne dække efterspørgslen efter plantemateriale til plantning. På grund af de længere produktionstider for skovbrugsfrø vurderes det dog, at der fortsat vil være mangel på frø de næste fem år. Det anslåede årlige maksimale behov for frø af Pinus radiata er 400 kg.
            
         
               (5)
            
            
               Der er intet, som tyder på, at frø eller plantemateriale til plantning af arten Pinus radiata fra New Zealand giver anledning til problemer eller risiko med hensyn til deres sundhed, kvalitet eller vækstkraft.
            
         
               (6)
            
            
               Da Spanien er den eneste medlemsstat, der oplever disse midlertidige problemer med forsyning af frø eller plantemateriale til plantning af arten Pinus radiata til slutbrugeren, bør tilladelsen til markedsføring begrænses til Spaniens område.
            
         
               (7)
            
            
               For at dække behovet bør Spanien derfor i en begrænset periode være bemyndiget til at godkende markedsføring af frø og plantemateriale til plantning fremstillet af frø af arten Pinus radiata, som opfylder mindre strenge krav end kravene i artikel 13 og 14 i direktiv 1999/105/EF med hensyn til identifikation og mærkning. Denne godkendelse bør begrænses til en maksimumsmængde på 400 kg frø pr. år og bør finde anvendelse indtil den 31. marts 2021.
            
         
               (8)
            
            
               Sådanne frø og sådant plantemateriale til plantning bør markedsføres ledsaget af et dokument, der indeholder visse nærmere identifikationsoplysninger. Ved denne afgørelse bør der derfor fastsættes krav til identifikation og mærkning.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   1.   Indtil den 31. marts 2021 bemyndiges Spanien til at godkende markedsføring inden for sit område i henhold til de krav, som er fastsat i bilaget, af en maksimumsmængde på 400 kg frø pr. år af arten Pinus radiata D. Don, proveniens New Zealand, som er bestemt til fremstilling af plantemateriale til plantning, og som med hensyn til identifikation og mærkning ikke opfylder de krav, der er fastsat i artikel 13 og 14 i direktiv 1999/105/EF.
   2.   Indtil den 31. marts 2021 bemyndiges Spanien til at godkende markedsføring inden for sit område i henhold til de krav, som er fastsat i bilaget, af plantemateriale til plantning fremstillet af frø, som er godkendt i henhold til stk. 1, og som med hensyn til identifikation og mærkning ikke opfylder de krav, der er fastsat i artikel 13 og 14 i direktiv 1999/105/EF.
   Artikel 2
   Spanien underretter omgående Kommissionen og de øvrige medlemsstater om afgørelser, der træffes i henhold til denne afgørelse.
   Artikel 3
   Denne afgørelse er rettet til Kongeriget Spanien.
   
      Udfærdiget i Bruxelles, den 13. maj 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 11 af 15.1.2000, s. 17.
   
      BILAG
      Identifikation og mærkning af frø og plantemateriale til plantning, jf. artikel 1.
      
                  1.
               
               
                  Alle følgende oplysninger kræves til identificering af formeringsmaterialet:
                  
                              a)
                           
                           
                              identifikationskode for grundmaterialet, hvis en sådan foreligger
                           
                        
                              b)
                           
                           
                              botanisk navn
                           
                        
                              c)
                           
                           
                              kategori
                           
                        
                              d)
                           
                           
                              formål
                           
                        
                              e)
                           
                           
                              typen af grundmateriale
                           
                        
                              f)
                           
                           
                              om det er genetisk modificeret
                           
                        
                              g)
                           
                           
                              proveniensregion eller identitetskode
                           
                        
                              h)
                           
                           
                              eventuelt angivelse af oprindelse, om materialet af oprindelse er autoktont eller hjemmehørende, ikke autoktont eller ikke hjemmehørende eller af ukendt oprindelse
                           
                        
                              i)
                           
                           
                              proveniens eller geografisk beliggenhed, angivet ved bredde- og længdeinterval
                           
                        
                              j)
                           
                           
                              højde over havet eller højdeinterval
                           
                        
                              k)
                           
                           
                              modningsår.
                           
                        
            
                  2.
               
               
                  Leverandørens mærkeseddel eller dokument skal indeholde alle følgende oplysninger:
                  
                              a)
                           
                           
                              oplysninger under punkt 1 i dette bilag
                           
                        
                              b)
                           
                           
                              leverandørens navn
                           
                        
                              c)
                           
                           
                              leveret mængde
                           
                        
                              d)
                           
                           
                              angivelse af, at pågældende frø og plantemateriale til plantning fremstillet heraf opfylder mindre strenge krav end dem, der er fastsat i artikel 13 og 14 i direktiv 1999/105/EF.